L 330/16 Jurnalul Oficial al Uniunii Europene 15.11.2014 REGULAMENTE REGULAMENTUL (UE) NR. 1221/2014 AL CONSILIULUI din 10 noiembrie 2014 E DPET stocuri de peşte aplicabile în Marea Baltică și de modificare a Regulamentelor (UE) nr. 43/2014 şi (UE) nr. 1180/2013 CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (3), având în vedere propunerea Comisiei Europene, întrucât: (1) Articolul 43 alineatul (3) din tratat prevede că Consiliul, la propunerea Comisiei, adoptă măsurile privind stabi- lirea și alocarea posibilităților de pescuit. (2) Regulamentul (UE) nr. 1380/2013 al Parlamentului European şi al Consiliului (') prevede că măsurile de conser- vare se adoptă ținându-se cont de avizele ştiințifice, tehnice şi economice disponibile, inclusiv, atunci când este cazul, de rapoarte elaborate de Comitetul ştiințific, tehnic şi economic pentru pescuit (CSTEP) și de alte organisme consultative, precum și de orice aviz din partea consiliilor consultative. (3) Consiliului îi revine obligația de a adopta măsuri privind stabilirea și alocarea posibilităților de pescuit, inclusiv într-un mod care să asigure fiecărui stat membru o relativă stabilitate a activităților de pescuit pentru fiecare stoc de peşte sau activitate de pescuit și ținând cont în mod adecvat de obiectivele politicii comune în domeniul pescuitului (PCP) stabilite prin Regulamentul (UE) nr. 1380/2013. (4) Capturile totale admisibile (TAC) ar trebui aşadar stabilite în concordanță cu Regulamentul (UE) nr. 1380/2013 și ținând seama de principiile menționate în considerentul 2. (5)  Pentru pescuitul de specii pelagice mici (hering și şprot), de cod și de somon în Marea Baltică, obligația de debar- care prevăzută la articolul 15 alineatul (1) din Regulamentul (UE) nr. 1380/2013 se aplică de la 1 ianuarie 2015. Articolul 16 alineatul (2) din regulamentul respectiv prevede că, atunci când se introduce o obligație de debarcare pentru un stoc de peşte, posibilitățile de pescuit se stabilesc ținându-se cont de schimbarea de la stabilirea posibili- tăților de pescuit pentru a reflecta debarcările la stabilirea posibilităților de pescuit pentru a reflecta capturile. (6)  Pentru stocurile care fac obiectul unor planuri multianuale specifice, posibilitățile de pescuit ar trebui să fie stabi- lite în conformitate cu normele prevăzute în planurile respective. În consecință, limitele de captură ar trebui stabi- lite în conformitate cu normele prevăzute în Regulamentul (CE) nr. 1098/2007 al Consiliului (* („Planul pentru codul din Marea Baltică”). (7) Avizul ştiințific emis de Consiliul Internaţional pentru Explorarea Apelor Maritime (ICES) cu privire la efortul de pescuit pentru codul din Marea Baltică a indicat că, atunci când se aplică o obligație de debarcare pentru un anumit stoc, stabilirea unor limite ale efortului mai scăzute nu ar contribui la realizarea obiectivelor PCP refor- mate. Prin urmare, este oportun ca limitele efortului de pescuit pentru stocurile de cod din subdiviziunile ICES 22-24 să fie stabilite la nivelul din 2014. Stabilirea limitelor efortului de pescuit la nivelul din 2014 va faci- lita introducerea obligației de debarcare şi va contribui la realizarea obiectivelor PCP, astfel cum sunt definite în Regulamentul (UE) nr. 1380/2013. () Regulamentul (UE) nr. 1380/2013 al Parlamentului European şi al Consiliului din 11 decembrie 2013 privind politica comună în dome- niul pescuitului, de modificare a Regulamentelor (CE) nr. 1954/2003 şi (CE) nr. 1224/2009 ale Consiliului și de abrogare a Regulamen- telor (CE) nr. 2371/2002 şi (CE) nr. 639/2004 ale Consiliului şi a Deciziei 2004/585/CE a Consiliului JO L 354, 28.12.2013, p. 22). (') Regulamentul (CE) nr. 1098/2007 al Consiliului din 18 septembrie 2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective, de modificare a Regulamentului (CEE) nr. 2847/93 și de abrogare a Regulamentului (CE) nr. 779/97 JOL248, 22.9.2007, p. 1).